Woodstock (Oxfordshire)

Woodstock er en liten markedsby og verdslig sogn i Oxfordshire i England, omkring 12 km nord for Oxford. Byen deles i to, den gamle og den nye byen, av elven Glyme. I henhold til folketellingen i 2011 er befolkningen i byen på 3 100 innbyggere.Blenheim Palace, tilhørende UNESCOs liste over verdensarven. Winston Churchill ble født på Blenheim Palace i 1874 og er gravlagt i nabolandsbyen Bladon.
Edward, den svarte prinsen, den eldste sønnen og tronarvingen til kong Edvard III, ble født på godset Woodstock Manor i 1330. I løpet av hans levetid ble han jevnlig referert til som Edward av Woodstock. Under styret til den katolske dronning Maria den blodige lot sin halvsøster Elizabeth bli holdt fengslet i vakthuset til Woodstock Manor.


== Historie ==

Byen har siden tidlig middelalder hatt en tilknytning til den engelske monarken. Navnet er av angelsaksisk opphav, og betyr «lysning i skogen». Dette viser til at kongene tok ut tømmer i området. I Domesday Book (1086) omtales stedet som Wodestock, Wodestok og Wodestole, og var da en kongelig skog. Andre kilder hevder at Alfred den store skal ha oppholdt seg der i 890, og at Æhelred II holdt råd der og utstedte en lov som er kjent som IX Æthelred. Henrik I skal ha opprettet et menasjeri der i 1125. I 1179 ble Woodstock en by da den fikk sitt charter av Henrik II. Denne statusen har stedet beholdt til tross for det lave innbyggertallet.Prinsesse Elizabeth ble holdt som fange i Woodstock. Hun ble da plassert i porthuset til Woodstock Manor, ettersom selve herregården var i for dårlig stand til at hun kunne bo der. Mens hun var holdt fanget skrev Elizabeth et dikt: «Much suspected by [of] me, None proved can be.»På 1600-tallet ble Woodstock svært forandret, etter at hertugen av Marlborough slo seg ned der. Like utenfor Woodstock står Blenheim Palace, hvor Winston Churchill ble født i 1874.
Sognekirken, St. Maria Magdalenas kirke har en normannisk dørkarm, og et klokkespill som ringer hver time. Rådhuset er fra 1766 og ble tegnet av William Chambers, og det finnes flere bygninger fra 1600-tallet i sentrum. Chaucer's House var i en periode Geoffrey Chaucers hjem.
Byen hadde fra 1500-tallet gode inntekter fra produksjon av hansker. I senere tid er turisme viktigste inntektskilde, spesielt i forbindelse med de mange besøkende til Blenheim Palace. Oxfordshire Museum er plassert i Fletcher's House, en stor historisk bygning i sentrum.


== Referanser ==


== Litteratur ==
Aston, Michael; Bond, James (1976): The Landscape of Towns. Archaeology in the Field Series. London: J.M. Dent & Sons Ltd., ISBN 0-460-04194-0, s. 94, 165, 171
Ballard, Adolphus (1896): Chronicles of the royal borough of Woodstock. Compiled from the borough records and other original documents. Oxford: Alden & Co.
Beeson, C.F.C. (1989) [1962]: Clockmaking in Oxfordshire 1400–1850, 3. utg., red. A.V. Simcock, Oxford: Museum of the History of Science, ISBN 0-903364-06-9, s. 24, 73.
Crossley, Alan et al (1990): A History of the County of Oxford. Victoria County History. 12: Wootton Hundred (South) including Woodstock. London: Oxford University Press for the Institute of Historical Research, ISBN 978-0-19722-774-9, s. 254–267.
Jenkins, S.C. (1987): The Woodstock Branch. Wild Swan Publications. ISBN 0-906867-51-7.
Marshall, Edward (1873): The early history of Woodstock manor and its environs, in Bladon, Hensington, New Woodstock, Blenheim: with later notices. London & Oxford: James Parker & Co.
Sherwood, Jennifer; Pevsner, Nikolaus (1974): Oxfordshire. The Buildings of England. Harmondsworth: Penguin Books, ISBN 0-14-071045-0, s. 856–859


== Eksterne lenker ==
Offisielt nettsted 
(en) Woodstock, Oxfordshire – kategori av bilder, video eller lyd på Commons 
Wake Up to Woodstock – guide til hendelser, nyheter, tjenester
Woodstock Guide – guide til hendelser, nyheter, tjenester
Woodstock Website – guide til hendelser, nyheter, tjenester